Мектепке дейінгі тәрбие мен оқытудың үлгілік оқу жоспарының және

	Қыркүйек
	Дене тәрбиесі
	- балалардың денсаулығын сақтау және қорғау, физикалық үйлесімді дамыту;
- спортқа деген қызығушылықты арттыру, салауатты өмір салты дағдыларын дамыту;
- дене шынықтыруға баулу, дененің физикалық сапаларын: күш, жылдамдық, шыдамдылық, икемділікті дамыту;
- дене шынықтырудың әртүрлі нысандарында шығармашылық, танымдық және сөйлеу қабілеттерін дамыту;
- балалардың дене қалыптарының дұрыс дамуына, қимылдарының үйлесімді қалыптасуына, жалпақ табандылықтың алдын алуға медициналықпедагогикалық бақылау жүргізу және ұлттық қимылды ойындар өткізуге жағдайлар жасау.
Сапқа тұру, сап түзеу, сапқа қайта тұру. Бір қатарға сапқа тұруға, нұсқаушының дене шынықтыру бойынша командаларын естуге, түсінуге және орындауға үйрету; бір-бірден, жұппен колоннада қозғалу, арақашықтықты сақтау; бір-бірден колоннаға, қатарға, шеңберге тұру; екі-үштен бағандарға қайта тұру; бағдарлар бойынша түзелу.
Жалпы дамыту жаттығулары: жаттығуларды өз жағына бағдарлай отырып орындау (көрсету – сол жақтан; орындау – оң жақтан), жаттығуларды оң жақтан бастауын түсіндіру; қол және иық белдеуіне, денеге, іш бұлшықеттеріне, аяққа арналған жаттығуларды затсыз орындау.
Жаттығуларды мөлшерлеу 7-8 ретке дейін немесе әр жаққа 3-4 ретке дейін. Секіру жаттығулары тыныс алу жаттығуларымен кезектесіп орындалады. Екі рет қайталау.
Негізгі қимылдар.
Жүру: өкшемен, аяқтың ұшымен, бір-бірден сапта жүру; жүруді жүгірумен кезектестіру, қол мен аяқ қозғалыстарының үйлесімділігін сақтау.
Тепе-теңдікті сақтау: тақтайдың үстімен жүру, заттардан аттап жүру; шектелген жазықтықтың үстімен қосалқы қадаммен, аяқтың ұшымен, арқан бойымен жүру.
Жүгіру: шашырап жүгіру, аяқтың ұшымен жүгіру; тізені жоғары көтеріп жүгіру, бір-бірден сапта жүгіру, заттардан аттап жүгіру, заттардың арасымен «жыланша» жүгіру.
Еңбектеу, өрмелеу: төрттағандап түзу бағытта еңбектеу; аяқ пен алақанға сүйене отырып төрттағандап еңбектеу; биіктігі 40 см шнурдың астынан қолдарын еденге тигізбей еңбектеп өту.
Секіру: екі аяқпен секіру, алға қарай 2-3 метр қашықтыққа жылжып секіру.
Домалату, лақтыру, қағып алу, лақтыру: бір қатарға қойылған заттардың арасымен допты домалату; допты бір-біріне кеуде тұсынан 1,5 метр қашықтықтан лақтыру және қағып алу; допты екі қолмен жіптің үстінен лақтыру; допты екі қолмен еденге соғып, 4-5 рет серпіту; допты жоғары лақтырып, екі қолмен 3-4 рет қатарынан қағып алу.
Спорттық жаттығулар. Дене шынықтыру мен спортқа қызығушылықты және дене шынықтырумен, спортпен айналысуға деген ықыласты қалыптастыру. Спорт залында және спорт алаңында қауіпсіздік техникасының негіздерімен және өзін-өзі ұстау ережелерімен таныстыру.
Музыкалық-ырғақтық қимылдар.
Таныс дене жаттығуларын музыка әуенімен әсем және ырғақты орындау.
Қимылдардың ырғағын музыкалық сүйемелдеумен үйлестіру. Түзу бағытта адымдап жүру. Жұбымен шеңбер бойымен жүру.
Жалпы дамытушы жаттығулар.
Қол және иық белдеуіне арналған жаттығулар. Қолды кеуде тұсына қою, екі жаққа созу; қолды жоғары көтеру және екі жаққа созу, қолды желкеге қою.
Саусақтарды айқастырып, алға-жоғары көтеру (қолды сыртқы жағымен ішке қарай бұру). Қолды кезек жоғары-артқа көтеру.
Спорттық жаттығулар.
Дене шынықтыру мен спортқа қызығушылықты ояту және дене шынықтырумен, спортпен айналысуға баулу. Спорт түрлерімен таныстыруды жалғастыру. Спорт залда және спорт алаңында қауіпсіздікті сақтауға баулу.
Велосипед, самокат тебу. Шеңбер бойымен және тура жолмен өз бетінше екі дөңгелекті велосипед тебу. Оңға және солға бұрылу.
Спорттық ойындар.
Баскетбол элементтері. Кеуде тұсынан екі қолымен допты бір-біріне лақтыру. Допты оң және сол қолмен алып жүруге жаттықтыру.
Қимылды ойындар.
Ынта мен шығармашылық таныта отырып, таныс қимылды ойындарды өз бетінше ұйымдастыруға мүмкіндік беру. Ұлттық қимылды ойындарды ойнату.
Балаларды жарыс элементтері бар ойындар мен эстафеталық ойындарға қатысуға баулу.
Дербес қимыл белсенділігі.
Қимылды ойынның дамуына ықпал ететін әртүрлі құралдар мен спорттық жабдықтары бар ортаны құру. Балалардың құрдастарымен қимылды ойындарды өз бетінше ұйымдастыруына жағдай жасау, олардың жарыстар ұйымдастыруға деген белсенділігін қолдау.
Салауатты өмір салтын қалыптастыру.
Адам ағзасы және оның қызметінің ерекшеліктері туралы түсініктерді кеңейту. Балалардың назарын ағзасы мен денсаулығының ерекшеліктеріне аудару. Салауатты өмір салтының маңызды компоненттері: дұрыс тамақтану, қимылдар, ұйқы және күн, ауа мен су және денсаулыққа зиян келтіретін факторлар туралы түсініктерді кеңейту.
Мәдени-гигиеналық дағдыларды жетілдіру.
Мәдениетті тамақтану және асхана құралдарын еркін қолдану дағдыларын жетілдіру.
Сауықтыру-шынықтыру шаралары.
Су температурасын біртіндеп төмендете отырып, қарапайым шараларды өз бетінше жүргізуге дағдыландыру, балалардың денсаулығын, шынықтыру құралдарының әсерлеріне бейімделу деңгейін ескеру, таңертеңгі жаттығуды орындауға қызығушылық тудыру, дене бітімін қалыптастыру және өкшелерді нығайту.

	
	Жүзу
	Жүзу. Судың таяз жерінде отырып және жатып аяқпен қимылдар жасау (жоғары және төмен). Иек, көз деңгейіне дейін судың ішінде отыру, суға бетін малу, суға үрлеу; суда жүзу.

	
	Тіл дамыту
	- ересектермен және балалармен еркін қарым-қатынас жасау дағдыларын
жетілдіру;
- коммуникативтік дағдыларды дамыту: әңгімелесушіні тыңдауға, диалог жүргізуге, өз пікірін айтуға үйрету;
- түрлі балалар әрекетінде қазақ халқының мәдениетімен, салт-дәстүрлерімен таныстыру арқылы ауызекі сөйлеуді дамыту;
- балалардың тәжірибесіне сүйене отырып және олардың қалауын ескере отырып, тәрбиешімен және құрдастарымен келесі талқылаумен тәуелсіз қабылдау үшін көрнекі материалдарды таңдау;
- әндер мен билерді қолдана отырып, көркем бейнені құруда шығармашылық дербестікті дамыту.
Сөйлеудің дыбыстық мәдениеті.
Ана тіліндегі дауысты және айтылуы және дыбысталуы ұқсас дауыссыз бп дыбыстарды дұрыс, анық айтуды үйрету.
Сөздік қор.
Балалардың сөздік қорын тұрмыстық заттарды білдіретін зат есімдермен, заттардың қасиеттері мен сапасын сипаттайтын сын есімдермен, адамдардың қарым-қатынасын, олардың еңбекке қатынасын білдіретін үстеулермен байыту.
Тілдің грамматикалық құрылымы.
Сөйлемдердегі сөздерді: зат есімдерді сан есімдермен және сын есімдерді зат есімдермен үйлестіре білуді жетілдіру.
Байланыстырып сөйлеу.
Айналасындағылармен өздігінен диалогті бастауға ынталандыру, әңгімелесушіні мұқият тыңдап, сұрақтарды дұрыс қоюға және қойылған
сұрақтарға қысқаша немесе толық жауап беруге баулу, әңгімелесу кезінде өзін мәдениетті ұстау, әдепті және сабырлы болу.
Шығармашылықпен сөйлеу әрекеті.
Шығармашылықпен әңгімелеп беруді жетілдіру: ересектердің көмегімен әңгіменің жалғасын және соңын ойдан шығару, бақылаулар мен суреттер бойынша сипаттау және хабарлау әңгімелерін құрастыру, өзара байланысты бірізді сюжет құрастыру, сөйлегенде бейнелі сөздерді, эпитеттерді, салыстыруларды қолдану.

	
	Көркем әдебиет
	- түрлі балалар әрекетінде қазақ халқының мәдениетімен, салт-дәстүрлерімен таныстыру арқылы ауызекі сөйлеуді дамыту;
- балалардың тәжірибесіне сүйене отырып және олардың қалауын ескере отырып, тәрбиешімен және құрдастарымен келесі талқылаумен тәуелсіз қабылдау үшін көрнекі материалдарды таңдау;
- әндер мен билерді қолдана отырып, көркем бейнені құруда шығармашылық дербестікті дамыту.
Балаларды қол жетімді көркем шығармалар мен фольклорға, театр әлеміне баулу, кітапқа деген қызығушылығын дамыту.
Әдеби шығармаларды эмоционалды қабылдауына ықпал ету, олардың мазмұнын түсіну, себеп-салдарлық байланыстарды, жанрларды (ертегі, әңгіме, өлең) ажырату, тілдің көркемдігін сезіну (эпитеттер, сипаттамалар, образды сөздер), шығарма кейіпкерлерінің іс-әрекетін бағалау.

	
	Қазақ тілі
	- коммуникативтік дағдыларды дамыту: әңгімелесушіні тыңдауға, диалог жүргізуге, өз пікірін айтуға үйрету;
- ересектермен және балалармен еркін қарым-қатынас жасау дағдыларын
жетілдіру;
- түрлі балалар әрекетінде қазақ халқының мәдениетімен, салт-дәстүрлерімен таныстыру арқылы ауызекі сөйлеуді дамыту;
- балалардың заттар мен жағдайды нақты сипаттауда қарапайым тұжырымдар мен өз ойларын басқаларға түсінікті жеткізуге баулу.
Тілдік дамытушы орта.
Ауызекі сөйлеуді қарым-қатынас құралы ретінде дамыту. Қазақ халқының тұрмыстық заттарымен, киім-кешегімен, азық-түлік өндірудегі тұрмыстық кәсібімен, тұрмыста, аң аулауда, мал өсіруде және егіншілікке қажетті құрал жабдықтары, туған өлкенің көрнекі жерлері, әсем табиғаты, тарихи орындары туралы суреттер, фотолар, альбомдармен жабдықталған орта құру.
Сөйлеудің дыбыстық мәдениеті.
Тілдік және артикуляциялық аппаратты, тыныс алуды және таза дикцияны дамыту, қазақ тіліне тән ә, ө дыбыстарын, осы дыбыстардан тұратын сөздерді дұрыс айтуға дағдыландыру. Фонематикалық естуді дамыту, сөздегі дыбыстардың орнын анықтау (басы, ортасы, соңы).
Сөздік қор.
Туыстық қарым-қатынасты («бауыр», «немере», «шөбере», «ағайын», «туысқан», «жеті ата») білдіретін сөздерді үйрету. Өзінің бауырлары, туыстары, ағайындары, татулық, жақындық, отбасылық мерекелер, салт-дәстүрлер туралы айтуға баулу.
Тілдің грамматикалық құрылымы
Сөздерді жіктеп, тәуелдеп, септеп қолдана білуді, интонациясы бойынша сөйлемдерді (хабарлы, сұраулы, лепті) ажыратып, сөйлегенде қолдана білуді жетілдіру. Өз ойын жайылма сөйлемдермен жеткізуге мүмкіндік беру.
Байланыстырып сөйлеу.
Өз бетінше қарым-қатынас жасауға, әңгімелесуге, әңгімелесушінің сөзін мұқият тыңдауға, сұрақтарды дұрыс қоюға, оған қысқа және толық нақты жауап беруге баулу.

	
	Сауат ашу негіздері
	- сауат ашудың алғышарттарын қалыптастыру арқылы қолды жазуға дайындау;
- коммуникативтік дағдыларды дамыту: әңгімелесушіні тыңдауға, диалог жүргізуге, өз пікірін айтуға үйрету;
- ересектермен және балалармен еркін қарым-қатынас жасау дағдыларын
жетілдіру.
Әрбір сөздің мағынасы болатыны туралы түсінік қалыптастыру, сөздің мағынасына қызығушылыққа баулу. Сөздерді дыбыстық талдау: сөздегі дыбыстардың ретін, дауысты және дауыссыз дыбыстарды анықтау.

	
	Математика негіздері
	- танымдық қызығушылықтарын, білуге құмарлықты, оқу әрекетіне қызығушылықты дамыту, мектепте оқуға ынтасын арттыру;
- зейінді, есте сақтауды, бақылауды, зерттеуді, талдау жасай білуді, себеп-салдарлық байланыстарды орнату, қорытынды жасауды дамыту;
- балаларды зерттеу барысында жаңа ақпараттарды алуға, обьектілерге зерттеу жүргізу үшін өз әрекетінің алгоритмін жасауға баулу;
- математикалық және интеллектуалды-шығармашылық қабілеттіліктің алғышарттары көрінуіне ықпал ету.
Жиын.
Жиынды сапасы бойынша әртүрлі элементтерден (түсі, өлшемі, пішіні бойынша әртүрті заттардан) құру.
«Бір» сөзінің мағынасы, ол тек бір затты ғана емес, сондай-ақ жиынның бір бөлігі ретінде заттардың тобын білдіретінін түсіндіру.
Сан және санау.
10 көлеміндегі сандарды тура және кері санауға жаттықтыру. Көрнекілік арқылы 0 ден 9 дейінгі цифрмен таныстыру. «Қанша?», «Нешінші?» сұрақтарын ажырату, оларға дұрыс жауап беру.
Шама.
Заттардың шамасын беттестіру және тұстастыру тәсілдері арқылы салыстыруға үйрету; заттарды шамасына қарай өсу және кему ретімен орналастыру.
Шамасы бойынша заттардың арасындағы қатынастарды білдіретін математикалық терминдерді қолдану.
Геометриялық фигуралар.
Шеңбермен және тіктөртбұрышпен салыстыру арқылы сопақша пішінмен таныстыру. Геометриялық фигураларды дұрыс атап, оларды ажырата білуге жаттықтыру.
Кеңістікті бағдарлау.
Кеңістік туралы түсініктерді бекіту: заттарды кеңістікте орналастыру (сол жақта, оң жақта). Қағаз парағын бағдарлай білуді бекіту.
Уақытты бағдарлау.
Әртүрлі оқиғалардың, апта күндерінің, тәулік бөліктерінің реті, күндердің реттілігін туралы білімді бекіту.
Нүктелерді, өрнектерді салуға, тік және көлбеу таяқшаларды, қисық және қиғаш сызықтарды дәптердің тор көзінде сызуға үйрету.

	
	Қоршаған әлеммен таныстыру
	- әлеуметтік-эмоционалды дағдыларды қалыптастыру, қоғамның әлеуметтік және этикалық нормалары мен дәстүрлеріне, жалпы адами құндылықтарға баулу;
- дербестікке тәрбиелеу;
- Отанның тарихы мен мәдениетін білу және оған құрметпен қарауды қалыптастыру, туған жер туралы түсініктерін кеңейту;
- еңбек түрлеріне және әртүрлі мамандық иелеріне құрметпен қарауды қалыптастыру;
- табиғат әлеміне танымдық қызығушылықты, табиғаттың тірі объектілеріне жанашырлық сезімін дамыту, қоршаған ортаға қатысты кейбір әрекеттерінің қарапайым салдарын көре білу;
- экологиялық мәдениеттің негіздерін қалыптастыру және табиғатта өзін қауіпсіз ұстау.
Бала, оның отбасы, үйі
Өз күшіне және мүмкіндіктеріне деген сенімділігін одан әрі тәрбиелеу; өз денсаулығына, іс-әрекетіне, жетістіктеріне саналы көзқарасын дамыту, қоғамға пайдалы болуға ұмтылысын қалыптастыру; балаларды үлкендерді құрметтеуге, кішілерге қамқор болуға, үй шаруасына көмектесуге, отбасы мүшелеріне ізгі сезімдерін сөзбен білдіруге тәрбиелеу.
Заттық әлем
Заттар (ойыншықтар), олардың белгілері мен мақсаты туралы түсініктерін бекіту; материалдарды өз бетінше атау, олардың сапасы мен қасиеттерін анықтау қабілеттерін дамыту. Балабақша ғимаратында, бөлмелерінде және аумағында еркін бағдарлай білу дағдыларын қалыптастыру.
Көлік және байланыс құралдары
Жүк көліктері мен қоғамдық көліктерді табуға, оларды сипаттауға, мақсаты мен ерекшеліктерін нақты анықтауға ынталандыру.
Еңбекке баулу
Әртүрлі мамандық иелері (ауыл шаруашылығы, арнайы көлік құралдары) туралы, балабақша қызметкерлерінің еңбегі туралы түсініктерін дамыту.
Ауыл шаруашылығы қызметкерлерінің, балабақша қызметкерлерінің және ата-аналарының еңбегі туралы әңгімелеуге ынталандыру, олардың еңбегіне ұқыпты қарауға тәрбиелеу.
Бірлескен еңбекке қатысу, бастаған ісін соңына дейін жеткізу дағдыларын дамыту; еңбек нәтижелерін құрметтеуге, ойын бұрыштарында, табиғат бұрышында, асханада және басқа да орындарда кезекшілік міндеттерін орындауда дербестік пен жауапкершілікке тәрбиелеу; өзінің және құрдастарының еңбегінің нәтижелеріне құрметпен қарау, кішілерге көмек көрсету, қажет болған жағдайда өзіне көмек сұрай білу дағдыларын қалыптастыру.
Адамгершілік және патриоттық тәрбие
Өзінің және басқа адамдардың іс-әрекеттерін бағалай білу, жауапты және әділ болу, үлкендерді құрметтеу, кішілерге қамқорлық жасау дағдыларын дамыту.
Қазақстан Республикасының мемлекеттік рәміздеріне құрмет көрсетуге тәрбиелеу.
Туған ел, Қазақстан Республикасының мемлекеттік рәміздері және олардың маңызы туралы білімдерін кеңейту. Қазақстан Республикасының Президенті туралы түсініктерін қалыптастыру.
Қазақстан Республикасының астанасы – Астана қаласы, оның көрікті жерлері, ауыл мен қала өмірінің ерекшеліктері туралы түсініктерін байыту.
Тірі және өлі табиғаттың маңызын түсінуге үйрету.
Қазақ халқының салт-дәстүрлері мен әдет-ғұрыптарын білуге және құрметтеуге, қазақ халқының құндылықтарына құрметпен қарауға тәрбиелеу; ұлттық ойындарды білу және оларды өз бетінше ұйымдастырып ойнауға ынталандыру.
Жол қозғалысы ережелері
Жолдарда қауіпсіз жүріп-тұру дағдыларын қалыптастыруды жалғастыру.
Балалардың жол элементтері (жүру бөлігі, жаяу жүргіншілер өткелі, тротуар, велосипед жолы), көлік қозғалысы, бағдаршамның жұмысы туралы білімдерін нақтылау.
Табиғатпен таныстыру
«Өлі табиғат» ұғымымен таныстыру (су, ауа, күн, бұлт, жел, жаңбыр).
Тірі және өлі табиғаттың өзара байланысын көрсету. Табиғат құбылыстары арасында себеп-салдарлық байланыстарды анықтау (маусым – өсімдіктер дүниесі – адамдардың күз мезгіліндегі еңбегі).
Судың, күннің, өсімдіктердің адам өміріндегі маңызын түсінуге үйрету.
Өсімдіктер әлемі
Балалардың зерттеу әрекеті үшін жағдай жасау, күз мезгілінде ағаштар мен бұталарды, көкөністерді жинау барысын, күзгі гүлдерді бақылауға, олардың белгілері мен қасиеттерін талдауға, салыстыруға және ажыратуға үйрету.
Өсімдіктерге күтім жасау дағдыларын бекіту: суару, топырағын қопсыту, жапырақ тақтасының шаңын сүрту, арамшөптерді жұлу, өсімдіктерді бүрку.
Жануарлар әлемі
Қазақстан аумағында мекендейтін жануарлар мен олардың төлдерін атау, оларды өзіне тән белгілері бойынша ажырату және олардың тіршілігі (төлдері) туралы әңгімелеу дағдыларын қалыптастыру.
Күз мезгілінде Қазақстан аумағында мекендейтін жыл құстары туралы түсініктерін кеңейту. Жануарлар мен құстарды бақылауға, тірі және өлі табиғат арасындағы себеп-салдарлық байланыстарды анықтауға ынталандыру; адамның табиғатты қорғауы мен сақтауы туралы экологиялық білімдерін толықтыру.
Балалардың жалпы қабылданған мінез-құлық ережелері мен нормаларын, қауіпсіздік ережелерін меңгеруі
Қоғамдық орындарда өзін-өзі ұстау ережелері, балабақша тобындағы және үйдегі міндеттері туралы түсініктерін кеңейту; ережелерді саналы түрде орындауға ынталандыру.
Қоршаған ортада және табиғатта өзін-өзі ұстау ережелерін білу; өз өмірінің қауіпсіздігін сақтау дағдыларын қалыптастыру: бейтаныс адамдармен сөйлеспеу және ойнамау, бөтен көліктерге отырмау, бейтаныс адамдардың өтініштерін орындамау және олардың соңынан ермеу.

	
	Сурет салу
	- балалардың өнер шығармаларын эмоционалды қабылдау қабілетін қалыптастыру;
- балалардың шығармашылық қабілеттерін, қоршаған ортаны эстетикалық тұрғыдан қабылдауын дамыту;
- қоршаған әлемді эмоционалды тану, өнер түрлері туралы түсінігін қалыптастыру;
- өзінің, құрдастарының жұмыс нәтижелерін бағалай білуге, жұмысты ұжыммен орындауға баулу;
- балалардың жеке ерекшеліктері мен қажеттіліктерін ескере отырып, ұлттық мәдениетке баулу арқылы патриотизмді тәрбиелеу үшін жағдай жасау;
- балалардың түрлі әрекеттерінде қауіпсіздікті сақтау.
Заттардың, ертегі кейіпкерлерінің бейнесін өзіне тән ерекшеліктерімен салу, сюжеттерде қарапайым мағыналы байланыстарымен ондағы заттардың арасындағы кеңістіктік қатынастарды жеткізе білу.

	
	Мүсіндеу
	- балалардың өнер шығармаларын эмоционалды қабылдау қабілетін қалыптастыру;
- балалардың шығармашылық қабілеттерін, қоршаған ортаны эстетикалық тұрғыдан қабылдауын дамыту;
- қоршаған әлемді эмоционалды тану, өнер түрлері туралы түсінігін қалыптастыру;
- өзінің, құрдастарының жұмыс нәтижелерін бағалай білуге, жұмысты ұжыммен орындауға баулу;
- балалардың жеке ерекшеліктері мен қажеттіліктерін ескере отырып, ұлттық мәдениетке баулу арқылы патриотизмді тәрбиелеу үшін жағдай жасау;
- балалардың түрлі әрекеттерінде қауіпсіздікті сақтау.
Сазбалшық, ермексаз және пластикалық массадан мүсіндеудің ерекшеліктерін білу.
Шынайы бейнесіне қарап және ойдан пішіндері мен өлшемі әртүрлі таныс заттарды: көгөністерді, жемістерді, ойыншықтарды, ыдыстарды мүсіндеу, оларға тән ерекшеліктерді беру, қолдың және саусақтардың қимылдарын жетілдіру, қарапайым пропорцияларды сақтай отырып, адам мен жануардың пішіндерін мүсіндеу.

	
	Жапсыру
	- балалардың өнер шығармаларын эмоционалды қабылдау қабілетін қалыптастыру;
- балалардың шығармашылық қабілеттерін, қоршаған ортаны эстетикалық тұрғыдан қабылдауын дамыту;
- қоршаған әлемді эмоционалды тану, өнер түрлері туралы түсінігін қалыптастыру;
- өзінің, құрдастарының жұмыс нәтижелерін бағалай білуге, жұмысты ұжыммен орындауға баулу;
- балалардың жеке ерекшеліктері мен қажеттіліктерін ескере отырып, ұлттық мәдениетке баулу арқылы патриотизмді тәрбиелеу үшін жағдай жасау;
- балалардың түрлі әрекеттерінде қауіпсіздікті сақтау.
Қайшыны қолдануды бекіту: жолақтардан тікбұрышты пішіндер, шаршылардан үшбұрышты пішіндер, шаршы немесе тікбұрыштың бұрыштарын қию арқылы дөңгелек және сопақша пішіндерді қиып алу.

	
	Құрастыру
	- балалардың өнер шығармаларын эмоционалды қабылдау қабілетін қалыптастыру;
- балалардың шығармашылық қабілеттерін, қоршаған ортаны эстетикалық тұрғыдан қабылдауын дамыту;
- қоршаған әлемді эмоционалды тану, өнер түрлері туралы түсінігін қалыптастыру;
- өзінің, құрдастарының жұмыс нәтижелерін бағалай білуге, жұмысты ұжыммен орындауға баулу;
- балалардың жеке ерекшеліктері мен қажеттіліктерін ескере отырып, ұлттық мәдениетке баулу арқылы патриотизмді тәрбиелеу үшін жағдай жасау;
- балалардың түрлі әрекеттерінде қауіпсіздікті сақтау.
Құрылыс материалдарынан, конструктор бөлшектерінен құрастыру: ауызша сипаттау бойынша ұсынылған тақырыпқа, өз бетінше ойдан құрастыруға, құрдастарымен бірлесіп, шығармашылықпен құрастыруға баулу.
Құрастырылған құрылысы мен құрылыстың шынайы бейнесі арасында байланыс орнату.

	
	Музыка
	- музыкаға, өнердің түрлеріне, өнер туындыларына ұқыптылықпен қарауға тәрбиелеу.
Музыкаға қызығушылық пен сүйіспеншілікті қалыптастыру. Классикалық, халықтық және заманауи музыкамен таныстыру негізінде музыка мәдениетін
қалыптастыру.
Музыка тыңдау.
Балаларды шығармалардың эмоционалды мазмұнын, олардың сипатын, көңіл-күйін, динамикалық ерекшеліктерін ажырата білуге үйрету. Музыкалық шығармаға көзқарасын білдіру, оның сипаты, мазмұны туралы айту.
Дәулеткерей күйі «Қосалқа»; Б.Бейсенова «Сағындым, әже, сағындым»; халық әні «Гүлдерайым»; халық әні «Маусымжан».
Ән айту.
Ән айтуда дауыспен вокалдық-есту қабілетін үйлестіруді жетілдіру.
Т. Қоңыратбай «Білімің - бұлағың»; Ө. Байділда «До-ре-ми»; Т. Тайбеков «Бақа, бақа, бақ-бақ»; Б. Бейсенова «Ана тілім - тұғырым».
Музыкалық-ырғақтық қимылдар.
Музыканың және оның бөліктерінің сипатындағы өзгерістерге сәйкес қимылдарды өзгерте отырып, жаттығуларды орындауға үйрету: марш сипатын анық ырғақты жүрумен; музыканың қимыл сипатын жеңіл және ырғақпен жүгіру, жүрелеп отыру арқылы бере білу.
Д.Шостакович «Марш», Ө.Байділда «Көңілді би»; В.Тюльканов «Марш», Г. Абдрахманова «Сәлемдесу жаттығуы»; Е. Тиличеева «Марш», Н.Шахина «Қандай ырғақ»; Е.Макшанцева «Сергу», Е. Андосов «Біз билейміз».
"Сылдырмақ", "До – ре – ми", "Менің балаларым қайда?", "Қандай ырғақ?" музыкалық-дидактикалық ойындар.
Билер.
Музыкаға сәйкес орындалатын би қимылдарын білу; би қимылдарының элементтерін жеңіл, еркін орындау; қозғалыс бағытын музыкалық фразаларға сәйкес өзгерту.
Би шығармашылығы.
Таныс би қимылдарын қолдана отырып, музыканың сипатына сәйкес ойдан би қимылдарын шығару, мәтінге сәйкес әнді сахналау; шығармашылық тапсырмаларды орындауға ынталандыру.



